Robert Abela

Robert Abela (Sliema op 't eilaand Malta, 7 december 1977) is 'ne Maltese polletieker veur de sociaoldemocratische  Arbeidspartij (Malta) (deil vaan de Europese polletieke partij vaan de S&D, boe ouch aander sociaoldemocratische partij deil vaan oetmake, zoewie de Nederlandse PvdA, de Belzje SP.a en PS en de Duitse SPD). Heer is allewijl de premier vaan Malta.

Abela waor e parlemintslid vaan juni 2017 bis jannewarie 2020. Nao 't aongekoondeg aoftreie vaan de in opspraok geraakde premier en partijgenoot Joseph Muscat en de dao-opvolgende leiersjapsverkezinge, woort Abela mèt 58% vaan de stumme gekoze tot nuie partijleier en daomèt ouch de premier vaan Malta op 13 jannewarie 2020. Heer versloog in de verkezinge vicepremier Chris Fearne.

Categorie:Laevende luuj
Categorie:Luuj gebaore in d'n twintigsten iew
Categorie:Persoene oet Malta
Categorie:Premiers